Покемон тренеры булған кешеләр уларҙы башҡа тренерҙарҙың покемондары менән алышҡа әҙерләй. Тренерҙар үҙҙәре алыштарҙа туранан-тура ҡатнашмай: тик покемондар һуғыша, хужалары уларға ниндәй һөжүм йә һәләт ҡулланырға команда бирә. Алыш бер тренерҙың бөтә покемондары һушын юғалтып йығылып бөткәнсе йә бер тренер бирелгәнсе дауам итә, алыштар бер ҡасан да үлемгә тиклем бармай. Иң яҡшы тренеры тип үҙ покемондарын һәйбәт хәстәрләгән тренер танылаxa0— кешенең йорт хайуандары ураһында хәстәрлек күреүенә аллюзия . Ғәҙәттә, яңы покемондарҙы тренер иректән тотоп ала: үҙенең покемондары ярҙамында ҡырағай покемонды еңә, шунан уға покебол ырғыта, покеболxa0— шар рәүешендәге ҡулайламаһы, покемондарҙы күсереп йөрөтөү өсөн тәғәйенләнгән. Әгәр ҙә ҡырағай покемон покеболдан ысҡына алмаһа, ул тренерға күсә. Покемондарҙың һаны сикләнмәй, әммә алты ғына затты күсереп йөрөтөргә була, ҡалғандары махсус һаҡлағыста тора, уларҙы теләһә ҡайһы ваҡытта алырға була. Ҡайһы саҡта тренерҙар покемондары менән алмаша: алмашыуxa0— төп уйындар серияһында мөһим уйын өлөшө булып тора. Тренерҙар покемон алыштары үткәрә, улар күп йәһәттән реаль донъялағы спорт ярыштарына оҡшаш. Покемондарҙы күнектереүҙән ғәмәли файҙа юҡ, әммә ул тренерҙа яуаплылыҡ, йыйнаҡлыҡ, хәлгә инә белеү, планлаштырыу оҫталығы тәрбиәләй .